टीम की बल्लेबाजी की धुरी रोहित ही हैं। इस सीजन में सूर्यकुमार यादव ने भी अपने बल्ले से बेहतरीन प्रदर्शन किया है। उन्होंने कई मैचों में बल्ले से वो जिम्मेदारी निभाई है जिसकी उनसे उम्मीद की जाती थी। उनके अलावा ईशान किशन भी फॉर्म में आ गए हैं। हार्दिक पांड्या और केरन पोलार्ड ने अपना वो रूप अभी तक नहीं दिखाया है जिसके लिए वो जाने जाते हैं। गेंदबाजी में टीम जसप्रीत बुमराह और मुस्तफिजुर रहमान के जिम्मे हैं। इन दोनों ने आखिरी ओवरों में टीम के लिए जरूरी सफलता हासिल की है। हालांकि पिछले मैच में बुमराह आखिरी ओवर में अपनी लय खो दी थी और एक ओवर में 18 रन खर्च कर जीत राजस्थान के पाले में डाल दी थी। इन दोनों के अलावा इस सीजन में टीम के लेग स्पिनर मयंक मरकंडे की फिरकी से काफी बल्लेबाज परेशानी में पड़ते दिखे हैं।